Kherson oblast

Kherson oblast (ukrainsk: Херсонська область) er et fylke (oblast) i Ukraina. Fylkets areal er 28 461 km². I 2005 hadde Kherson oblast 1 127 563 innbyggere og administrasjonssenteret ligger i byen Kherson.

Provinsen ligger sør i Ukraina og grenser til Den autonome republikken Krim i sør,  Svartehavet i sørvest, Mykolajiv oblast i vest, Dnipropetrovsk oblast i nord, Zaporizjzjia oblast i øst og til Azovhavet i sørøst.

Kherson oblast blir ofte kalt «Ukrainas fruktkurv» på grunn av den omfattende produksjonen av frukt som blir distribuert ut i Ukraina.  

Kherson oblast forbindes med Den autonome republikken Krim med blant annet Europavei 105 over Tsjonarbroen.

 Russlands invasjon i 2022 

Under Russlands invasjon av Ukraina 2022 ble det meste av Kherson oblast angrepet og okkupert av russiske styrker.  

I september 2022 hevdet Russland å ha annektert Kherson oblast, etter å ha gjennomført en en grunnlovstridig og omstridt folkeavstemning som ikke ble internasjonalt anerkjent av andre enn Syria og Nord-Korea.    

I løpet av en motoffensiv fra august til midten av november 2022 ble  Kherson by og delene av Kherson oblast som ligger nord og vest for Dnipro frigjort.

I juni 2023 ble Kakhovka-demningen sprengt av de russiske styrkene.  Dette førte til omfattende flomskader nedstrøms langs Dnipro.  Humanitære bistandsorganisasjoner ble nektet adgang av de russiske styrkene.  Vannstanden i Kakhovka-bassenget ble senket, noe som førte til store problemer med vanningsanlegg i jordbruket i sørlige deler av Kherson oblast.    

Russiske styrker har fra juli 2024 drevet omfattende, målrettede angrep mot sivilbefolkningen, inkludert ambulansekjøretøyer, ved hjelp av flyvende droner.  Forente Nasjoner har vurdert dette til å utgjøre en forbrytelse mot menneskeheten.«UN Commission concludes that Russian armed forces’ drone attacks against civilians in Kherson Province amount to crimes against humanity of murder» United Nations Human Rights Office of the High Commissioner (28. mai 2025)

Befolkningen i de russiskokkuperte områdene utsettes for sensur, russifisering, seksualisert vold, tortur, bortføringer og massedrap.

Motstandsbevegelsen i de okkuperte områdene har rapportert posisjonene til de russiske styrkene til Ukraina for å gjøre målrettede, presise angrep mot russiske styrker mulig.  Motstandsbevegelsen har også spredt våpen og gjennomført enkelte egne aksjoner mot okkupasjonsmakten.  

 Demografi 
I de første årene etter uavhengigheten ble det fortsatt registrert befolkningsvekst. På slutten av 1990-tallet begynte befolkningen i Kherson oblast å krympe, og trenden fortsetter den dag i dag.

Befolkningsutvikling 1989  1990  1995  1998  2001  2005  2008  2012  2014        http://www.ukrcensus.gov.ua/eng/ http://www.ukrstat.gov.ua/

 +
 Etnisitet
 Innbygger
 1989 (%)
 2001 (%)
 Endring (%)http://2001.ukrcensus.gov.ua/eng/results/general/nationality/
  Ukrainere
  75,7
 82,0
  +2,6 %
  Russere
  20,2
 14,1
  −33,8 %
  Belarusere
  1,0
 0,7
  −35,2 %
  Tatarer
  0,2
 0,5
  +150 %
  Moldovere 
  0,5
 0,4
  −25,6 %
  Armenere
  0,1
 0,4
  +280 %
  Krimtatarer    0,5  0,2   −63,8 %


 +
 Morsmål
 1989 (%)http://2001.ukrcensus.gov.ua/eng/results/general/language/
 2001 (%)
  Ukrainsk  64,7  67,5
  Russisk  32,8 29,6


 Referanser 

 Eksterne lenker